《次韵王待制初见虎牙铜柱诗》
宋代·喻良能

千骑远征夔子国，百篇还赋杜陵诗。
虎牙突兀撑空出，恰似云开衡岳时。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。